[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "O\u0303igusteadlane: patsiendiseire idee on u\u0308llas, aga eesma\u0308rk ei pu\u0308hitse abino\u0303u"}, {"text_idx": "#000006", "text": "\u201cOlge teadlik, et arst vo\u0303ib teie andmeid uurida ka ilma, et oleksite arsti juurde po\u0308o\u0308rdunud,\u201d u\u0308tleb Pormeister. Autor/allikas: National Cancer Institute/Unsplash"}, {"text_idx": "#000007", "text": "Alates 2019. aasta ma\u0308rtsist on teatud tervishoiuto\u0308o\u0308tajatel o\u0303igus vaadata inimeste terviseandmeid, et pakkuda neile vajadusel ennetavat ravi. Tallinna U\u0308likooli o\u0303igusteaduse lektor Ka\u0308rt Pormeister vo\u0303ttis patsiendiseire luubi alla ja to\u0303i va\u0308lja, et praegusel kujul riivab see inimeste privaatsust."}, {"text_idx": "#000008", "text": "\"Olge teadlik, et arst vo\u0303ib teie andmeid uurida ka ilma, et oleksite arsti juurde po\u0308o\u0308rdunud,\" u\u0308tleb Pormeister. \"See pole midagi halba ning arst ei teeks seda to\u0303ena\u0308oliselt po\u0303hjuseta, aga teadke ka, et seadusandja ei ole ja\u0308tnud teile valikuvo\u0303imalust.\""}, {"text_idx": "#000009", "text": "\"Olge teadlik, et arst vo\u0303ib teie andmeid uurida ka ilma, et oleksite arsti juurde po\u0308o\u0308rdunud.\""}, {"text_idx": "#000010", "text": "Oma va\u0308rskes artiklis ka\u0308sitleb Pormeister patsiendiseire praegust korraldust juristi vaatepunktist. U\u0308ldjoontes kujutab patsiendiseire endast patsientide otsimist teatud tunnuste ja\u0308rgi, et tervishoiuto\u0308o\u0308taja saaks neile ennetustegevusi pakkuda. Seirega vo\u0303ivad meedikud ja\u0308lgida na\u0308iteks krooniliste haigustega patsiente ja pakkuda neile ennetavat ravi. Kas teenus vastu vo\u0303tta, ja\u0308a\u0308b juba patsiendi otsustada."}, {"text_idx": "#000011", "text": "Seadus lubab patsiendi andmeid uurida perearstil enda nimistu piires, koolio\u0303dedel oma kooli piires ning eriarstidel, iseseisva o\u0303endus- ja a\u0308mmaemandusabi osutajatel patsientide piires, keda nemad ise on ravinud. Eriarstid, o\u0303ed ja a\u0308mmaemandad tohivad patsiente seirata vaid mo\u0303istliku aja jooksul peale viimast visiiti: na\u0308iteks pole po\u0303hjendatud see, kui arst ja\u0308lgib patsienti, kes ka\u0308is ta vastuvo\u0303tul ku\u0308mme aastat tagasi."}, {"text_idx": "#000012", "text": "Lopergune de facto ja kohustuslik de jure"}, {"text_idx": "#000013", "text": "Patsiendiseire ei ole Ka\u0308rt Pormeistri so\u0303nul iseenesest problemaatiline ning selle eesma\u0308rk on tema so\u0303nul u\u0308llas: ennetada terviseprobleemide tekkimist. \"Teisiso\u0303nu, [eesma\u0308rk on] jo\u0303uda patsiendini enne, kui tekib mure, millega patsient peab arsti juurde jo\u0303udma,\" u\u0308tleb ta. Siiski muudab tema hinnangul praeguse lahenduse problemaatiliseks laias laastus kaks asjaolu."}, {"text_idx": "#000014", "text": "\"Eestis ei ole inimesel valikut, kas tema terviseandmeid edastatakse riiklikku tervise infosu\u0308steemi (TIS) vo\u0303i mitte.\""}, {"text_idx": "#000015", "text": "\"Esiteks, u\u0308ldisest rahvatervishoiu perspektiivist on praegune lahendus seaduses liiga kitsas,\" ma\u0308rgib Pormeister. Ta viitab jurist Liisa Maria Kuuskmaa mullusele artiklile, kus viimase so\u0303nul pole u\u0308kski tervishoiuteenuse osutaja otseselt kohustatud mingit ennetusto\u0308o\u0308d tegema."}, {"text_idx": "#000016", "text": "Pormeister toob selle murekoha kohta ka na\u0308ite. Na\u0308iteks vo\u0303ivad teadlased luua mo\u0303ne rakenduse, mis arvutaks patsientide andmeid kasutades va\u0308lja nende ennetatavaid terviseriske. Teoorias kasuliku rakenduse tegelik edu Eestis so\u0303ltub uurija so\u0303nul aga sellest, kas mo\u0303ni tervishoiuto\u0308o\u0308taja on u\u0308ldse rakenduse kasutamisest huvitatud, vo\u0303i kas tal on selle kasutamiseks aega, raha ja inimesi. Taaskord Kuuskmaale toetudes u\u0308tleb uurija, et kirjeldatud seirest oleks kasu pigem siis, kui see ho\u0303lmaks u\u0308htlaselt kogu elanikkonda."}, {"text_idx": "#000017", "text": "Teiseks riivab praegune lahendus Pormeistri so\u0303nul oluliselt u\u0308ksikisiku priivatsuso\u0303igust. \"Eestis ei ole inimesel valikut, kas tema terviseandmeid edastatakse riiklikku tervise infosu\u0308steemi (TIS) vo\u0303i mitte,\" po\u0303hjendab ta. Arstide jaoks on nende edastamine kohustuslik. Kui patsient no\u0303uab, et tema andmed sinna ei jo\u0303uaks, vo\u0303ib arst Pormeistri so\u0303nul omakorda keelduda patsienti ravimast, kui tegu pole just ha\u0308daolukorraga."}, {"text_idx": "#000018", "text": "Samuti ei saa Eesti inimene juristi so\u0303nul TIS-i kohustuslikust su\u0308steemist va\u0308ljuda. Inimese andmeid sa\u0308ilitatakse seal aga reeglina ta\u0308htajatult. \"See ta\u0308hendab, et inimesel puudub po\u0303himo\u0303tteline kontroll oma terviseandmete u\u0308le,\" u\u0308tleb Pormeister."}, {"text_idx": "#000019", "text": "\"See ta\u0308hendab, et inimesel puudub po\u0303himo\u0303tteline kontroll oma terviseandmete u\u0308le.\""}, {"text_idx": "#000020", "text": "\"Patsiendiseire kontekstis ta\u0308hendab eeltoodu samuti, et inimesel pole vo\u0303imalik sellest ennetussu\u0308steemist va\u0308ljuda. Pole vo\u0303imalik o\u0308elda, et ma ei soovi,\" lisab ta veel. To\u0303si, patsient saab patsiendiportaalis oma andmed laiemale arstide ringile sulgeda, kuid Pormeistri so\u0303nul ta\u0308hendaks see, et ka patsiendi raviarst ei na\u0308e enam tema andmeid. Samuti annab portaal inimese sel juhul kohe hoiatuse, et andmete sulgemine vo\u0303ib ohtu seada ravi kvaliteedi."}, {"text_idx": "#000021", "text": "Vildaka patsiendiseire taga paistavad Ka\u0308rt Pormeistri so\u0303nul suuremahulise ja kiirustatud seaduseloome kultuuri ko\u0303rvad, teisiso\u0303nu masstootmine seaduseloomes. \"Kui vaadata riigiteataja.ee portaalis o\u0303igusuudiste valiku alt seadusuudiseid, on na\u0308ha, kui meeletu on seadusloome mass,\" ma\u0308rgib ta."}, {"text_idx": "#000022", "text": "Oma osa ma\u0308ngivad seaduste masstootmises tema so\u0303nul Eesti rahvusvahelised kohustused ja na\u0308iteks Europa Liidu direktiivid, kuid po\u0303hjuseid on teisigi. \"Eeltoodu on paratamatult viinud selleni, et kvaliteet on alla ka\u0308inud,\" u\u0308tleb Pormeister uute seadusemuudatuste kohta."}, {"text_idx": "#000023", "text": "Patsiendiseire juures u\u0308llatab teda enim seaduse seletuskiri. Selle ja\u0308rgi ei kaalutud patsiendiseire sa\u0308tete vastuvo\u0303tmisel vo\u0303imalikku vastuolu patsientide privaatsuso\u0303igusega. Sa\u0308tteid vastu vo\u0303ttes ro\u0303huti ainult riigi po\u0303hiseadusest tulenevale kohustusele kaitsta inimeste tervist. Pormeistri so\u0303nul ei trumpa kohustus inimeste tervist kaitsta aga patsientide privaatsust kuidagi u\u0308le."}, {"text_idx": "#000024", "text": "Patsiendiseire pole Ka\u0308rt Pormeistri so\u0303nul aga esimene omalaadne o\u0303igusi riivav na\u0308htus. Sarnaseks juhtumiks vo\u0303ib lugeda ka 2018. aastal sotsiaalhoolekande seadusesse lisandunud niinimetatud noorteseiret."}, {"text_idx": "#000025", "text": "\"Sisuliselt ta\u0308hendab noorteseire seda, et iga kohalik omavalitsus (KOV) saab enda elanikkonna piires analu\u0308u\u0308sida 16\u201326-aastaste inimeste andmeid, et leida u\u0308les need noored, kes ametlikult ei o\u0303pi ega to\u0308o\u0308ta,\" kirjeldab ta. KOV vo\u0303tab selliste noortega u\u0308hendust ja pakub neile \"teenuseid\". Noor saab siis ise valida, kas vo\u0303tab pakutu vastu vo\u0303i palub oma andmete to\u0308o\u0308tlemise noorteiseires lo\u0303petada."}, {"text_idx": "#000027", "text": "\"Noorteseire oli minu hinnangul poliitiline tellimusto\u0308o\u0308, mille eesma\u0308rk oli anda teatud inimestele vo\u0303imalus taguda rusikaga rinnale ja o\u0308elda, et midagi on a\u0308ra tehtud. Ma ei va\u0308ida seda kergeka\u0308eliselt, vaid ja\u0308rgmiste argumentide pinnalt,\" u\u0308tleb Pormeister veel."}, {"text_idx": "#000028", "text": "\"Kusjuures noorteseire sa\u0308tete po\u0303hiseaduslikkuses kahtlesid nii andmekaitse inspektsioon kui o\u0303iguskantsler.\""}, {"text_idx": "#000029", "text": "Esiteks vastutab sotsiaalsete riskidega toimetuleku eest iga ta\u0308isealine inimene ise ja enamik noorteseire huviorbiiti sattunud noori on ta\u0308isealised. \"Teiseks, ta\u0308iskasvanud inimestel ei ole kooli- ega to\u0308o\u0308kohustust. Seega ja\u0308a\u0308b arusaamatuks, miks peaks ametlik o\u0303ppimine vo\u0303i to\u0308o\u0308tamine ma\u0308a\u0308rav olema,\" so\u0303nab uurija. Kolmandaks kutsuti noorteseire ellu enne, kui oli mingitki selgust, kas ja kuidas u\u0308ldse mo\u0303ni KOV noortele teenuseid osutaks. \"Kusjuures noorteseire sa\u0308tete po\u0303hiseaduslikkuses kahtlesid nii andmekaitse inspektsioon kui o\u0303iguskantsler,\" ro\u0303hutab Pormeister."}, {"text_idx": "#000030", "text": "Oma artiklis ko\u0303rvutab ta patsiendiseiret ja noorteseiret omvahel, sest mo\u0303lemal juhul otsib riik inimesi nende andmete pinnalt teatud tunnuste ja\u0308rgi ilma inimese enda no\u0303usolekuta. \"Oluline erinevus on esiteks see, et noorteseire sa\u0308tetes on selgelt kirjas, kuidas noor vo\u0303ib no\u0303uda, et tema andmeid enam ei uuritaks noorteseire raames. See ta\u0308hendab, et noorteseire skeemist on vo\u0303imalik va\u0308ljuda,\" vo\u0303rdleb uurija."}, {"text_idx": "#000031", "text": "Teiseks eelnes noorteseirele siiski po\u0303hjalik po\u0303hiseaduslikkuse analu\u0308u\u0308s ja eelno\u0303u koostajad hindasid ka vo\u0303imalikku vastuolu inimeste privaatsusega. \"Selle analu\u0308u\u0308si ja\u0308reldustega ma ei no\u0303ustu, aga kahtlustan, et tegemist vo\u0303is olla olukorraga, kus nii-o\u0308elda numbrid Exceli tabelis tuli u\u0308lemuse ka\u0308sul lihtsalt klappima panna,\" u\u0308tleb Pormeister."}, {"text_idx": "#000032", "text": "Lo\u0303peks soovitab ta, et patsiendiseire teeniks ko\u0303igi huve paremini, kui see toimiks u\u0308htmoodi ko\u0303ikjal u\u0308le riigi ja u\u0308les leitaks ko\u0303ik abivajajad. \"Nii oleks tagatud, et tegelik ennetustegevus ei piirduks nende patsientide ringiga, kel juhtub olema aktiivsem vo\u0303i ressursirikkam arst,\" to\u0303deb Pormeister. Ta peab oluliseks sedagi, et patsiendil oleks vo\u0303imalus seiresu\u0308steemist loobuda."}, {"text_idx": "#000033", "text": "Lugejale soovitab ta veel hoida patsiendiportaali logiraamatu kaudu silma peal sellel, kes lugeja andmeid riiklikus su\u0308steemis uurib. \"Kui teile tundub midagi kahtlane, siis saate po\u0308o\u0308rduda selle isiku poole, kes teie andmeid vaatas, vo\u0303i vajadusel ka andmekaitse inspektsiooni poole,\" soovitab ta."}, {"text_idx": "#000034", "text": "Ka\u0308rt Pormeister kirjutab patsiendiseirest ajakirjas Juridica."}, {"text_idx": "#000035", "text": "O\u0303igusteadlased: riik peaks rahastama akadeemilist o\u0303igusharidust vaid u\u0308hes u\u0308likoolis"}, {"text_idx": "#000037", "text": "Koroonapassi ka\u0308ivitamine no\u0303uab nii reeglite kui IT-arenduse paika saamist"}, {"text_idx": "#000038", "text": "E-apteegist teise inimese retsepti lunastamine seisab apteekide taga"}, {"text_idx": "#000039", "text": "Veebruariga lo\u0303ppeb vo\u0303imalus siseneda riigiportaali pangalingi kaudu"}, {"text_idx": "#000043", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000044", "text": "Eesti toidujulgeolek vajab senisest suuremat ta\u0308helepanu"}, {"text_idx": "#000045", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000047", "text": "\"Vaata, et kuuli ei saa\": Eesti ajakirjanikud kogevad eri liiki a\u0308hvardusi"}, {"text_idx": "#000049", "text": "Professor: meediamaastiku vo\u0303tmeso\u0303na on ettevo\u0303tlikkus"}, {"text_idx": "#000050", "text": "Doktorito\u0308o\u0308 na\u0308itab, kuidas elukeskkond vo\u0303ib rahvuslikku kuuluvust muuta"}, {"text_idx": "#000051", "text": "Uuring: lapse fu\u0308u\u0308siline karistamine on mo\u0303istetav, ta\u0308iskasvanu lo\u0308o\u0308mine mitte"}, {"text_idx": "#000052", "text": "\"Pealtna\u0308gija\": Achilleus oli Eesti kangelane?"}, {"text_idx": "#000055", "text": "Video: seminar Eesti teaduseetika hetkeseisust ja tulevikust"}, {"text_idx": "#000060", "text": "Kui hea on Eestis elada ehk mida ra\u0308a\u0308givad Exceli tabelid?"}, {"text_idx": "#000061", "text": "Professori soovitused vanematele sotsiaalmeedias lastepiltide postitamiseks"}, {"text_idx": "#000062", "text": "Mis on majanduslik va\u0308givald ja miks seda Eestis ei karistata?"}, {"text_idx": "#000064", "text": "Teadlane: maailm ei ole aja jooksul muutunud va\u0308givaldseks ja ebaturvaliseks"}, {"text_idx": "#000065", "text": "Hu\u0308vasti, suveaeg! Miks seda nu\u0308u\u0308d tarvis oligi?"}, {"text_idx": "#000067", "text": "Uuring: Eesti naistippjuhid panevad karja\u0308a\u0308riedu pigem hea o\u0303nne kui enda to\u0308o\u0308panuse arvele"}, {"text_idx": "#000068", "text": "Hirmust ja eelarvamustest immigratsiooniuurija pilgu la\u0308bi"}, {"text_idx": "#000069", "text": "Arutelu orientalistidega: kas enesetaputerroristil on tagasiteed?"}]